CELEX: 32005R0712
Language: sk
Date: 2005-05-11 00:00:00
Title: Nariadenie Komisie (ES) č. 712/2005 z 11. mája 2005, ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva pri určovaní maximálnych limitov rezíduí veterinárnych liečiv v potravinách živočíšneho pôvodu, pokiaľ ide o lasalocid a amónne a sodné soli bituminosulfonátov  (Text s významom pre EHP)

12.5.2005   
            
            
               SK
            
            
               Úradný vestník Európskej únie
            
            
               L 120/3
            
         
      NARIADENIE KOMISIE (ES) č. 712/2005
   z 11. mája 2005,
   ktorým sa menia a dopĺňajú prílohy I a II k nariadeniu Rady (EHS) č. 2377/90, ktorým sa stanovuje postup Spoločenstva pri určovaní maximálnych limitov rezíduí veterinárnych liečiv v potravinách živočíšneho pôvodu, pokiaľ ide o lasalocid a amónne a sodné soli bituminosulfonátov
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2377/90 z 26. júna 1990, ktorým sa stanovuje postup Spoločenstva na určenie maximálnych limitov rezíduí veterinárnych liečiv v potravinách živočíšneho pôvodu (1), a najmä na jeho články 2, 3 a tretí pododsek článku 4,
   so zreteľom na stanoviská Európskej agentúry pre lieky, formulované Výborom pre veterinárne liečivá,
   keďže:
   
               (1)
            
            
               Všetky farmakologicky aktívne látky, ktoré sa používajú v Spoločenstve vo veterinárnych liečivách určených na podávanie zvieratám chovaným na účely produkcie potravín, sa hodnotia v súlade s nariadením (EHS) č. 2377/90.
            
         
               (2)
            
            
               Látka lasalocid by sa mala zaradiť do prílohy I pre hydinu, s výnimkou zvierat, ktorých vajcia sa produkujú na ľudskú spotrebu.
            
         
               (3)
            
            
               Látky amónne a sodné soli bituminosulfonátov sú zaradené do prílohy II pre všetky druhy cicavcov chovaných na účely produkcie potravín, s výnimkou zvierat, ktorých mlieko je určené na ľudskú spotrebu. Zápis pre tieto látky by sa mal rozšíriť o dojnice.
            
         
               (4)
            
            
               Nariadenie (EHS) č. 2377/90 by sa preto malo zodpovedajúcim spôsobom zmeniť a doplniť.
            
         
               (5)
            
            
               Pred uplatnením tohto nariadenia by sa členským štátom mal poskytnúť primeraný čas na vykonanie prípadných úprav potrebných v súvislosti s týmto nariadením, pokiaľ ide o oprávnenia uviesť príslušné veterinárne liečivá na trh, udelené v súlade so smernicou Európskeho parlamentu a Rady 2001/82/ES zo 6. novembra 2001, ktorou sa ustanovuje Zákonník Spoločenstva o veterinárnych liekoch (2), s cieľom zohľadniť ustanovenia tohto nariadenia.
            
         
               (6)
            
            
               Opatrenia stanovené v tomto nariadení sú v súlade so stanoviskom Stáleho výboru pre veterinárne liečivá,
            
         PRIJALA TOTO NARIADENIE:
   Článok 1
   Prílohy I a II k nariadeniu (EHS) č. 2377/90 sa týmto menia a dopĺňajú v súlade s prílohou k tomuto nariadeniu.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   Uplatňuje sa od 11. júla 2005.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 11. mája 2005
      
         
            Za Komisiu
         
         Günter VERHEUGEN
         
         
            podpredseda
         
      
   
   
      (1)  Ú. v. ES L 224, 18.8.1990, s. 1. Nariadenie naposledy zmenené a doplnené nariadením Komisie (ES) č. 75/2005 (Ú. v. EÚ L 15, 19.1.2005, s. 3).
   
      (2)  Ú. v. ES L 311, 28.11.2001, s. 1. Smernica naposledy zmenená a doplnená smernicou 2004/28/ES (Ú. v. EÚ L 136, 30.4.2004, s. 58).
   
      PRÍLOHA
      A.   Táto (tieto) látka(-y) sa pridáva(-jú) do prílohy I k nariadeniu (EHS) č. 2377/90.
      2.   Antiparazitiká
      2.4.   Látky účinkujúce proti prvokom
      2.4.4.   Ionofóry
      
         
                     Farmakologicky aktívna(-e) látka(-y)
                  
                  
                     Markerové rezíduum
                  
                  
                     Živočíšny druh
                  
                  
                     MRL
                  
                  
                     Cieľové tkanivá
                  
               
                     „Lasalocid
                  
                  
                     Lasalocid A
                  
                  
                     Hydina (1)
                     
                  
                  
                     20 μg/kg
                  
                  
                     Svalovina
                  
               
                     100 μg/kg
                  
                  
                     Koža + tuk
                  
               
                     100 μg/kg
                  
                  
                     Pečeň
                  
               
                     50 μg/kg
                  
                  
                     Ľadviny
                  
               
      B.   Táto (tieto) látka(-y) sa pridáva(-jú) do prílohy II k nariadeniu (EHS) č. 2377/90.
      2.   Organické zlúčeniny
      
         
                     Farmakologicky aktívna(-e) látka(-y)
                  
                  
                     Živočíšny druh
                  
               
                     „Bituminosulfonáty, amónne a sodné soli
                  
                  
                     Všetky druhy cicavcov chovaných na účely produkcie potravín (2)
                     
                  
               
      
         (1)  Nepoužívať u zvierat, ktorých vajcia sú určené na ľudskú spotrebu.“
      
         (2)  Výlučne na topické použitie.“